Nafarroako Parlamentuak, 2022ko otsailaren 17an egindako Osoko Bilkuran, honako erabaki hau onetsi zuen: “Erabakia. Horren bidez, Nafarroako Gobernua premiatzen da Gobernuaren beraren eta haren erakunde autonomoen egoitza elektronikoko edukiak, tramitazioak zein bestelako jarduerak euskaraz egin ahal izanen direla berma dezan”.

Legebiltzarreko Erregelamenduko 114. artikuluan ezarritakoa betez, aipatu erabakia Nafarroako Parlamentuko Aldizkari Ofizialean argitara dadin agintzen dut. Hona testua:

"Nafarroako Parlamentuak Nafarroako Gobernua premiatzen du:

– 1. Gobernuaren beraren eta haren erakunde autonomoen egoitza elektronikoko edukiak, tramitazioak zein bestelako jarduerak euskaraz eskuragarri egon daitezen eta horretarako behar den plangintza egin dezan.

– 2. Departamentu bakoitzaren hizkuntza-planetan beharrizanen ebaluazio bat aurreikus dezan egoitza elektronikoko edukiak, tramitazioak zein bestelako jarduerak euskaraz eskuragarri egon daitezen”.

Iruñean, 2022ko otsailaren 18an

Lehendakaria: Unai Hualde Iglesias